เรื่องร้องเรียน: จะเข้ามาแก้ไขให้ได้หรือยัง  ร้องเรียนเรื่องเดิมซ้ำๆมาจะ 5 รอบแล้ว เสาไฟที่ติดตั้งแต่ไม่เปิดใช้งาน จนเสาไฟที่พอติดอยู่บ้างตอนนี้ดับหมด มืดสนิท เคยขอคำชี้แจ้งเรื่องงบประมาณติดตั้งเสาไฟฟ้าที่ติดตั้งแล้วแต่ไม่ยอมเปิดใช้งาน ก็เงียบหาย ไม่ได้รับการตอบกลับใดๆ  แจ้งร้องเรียนให้มาซ่อม/เปิดไฟ ก็ไม่มา จะเอายังไง จะแก้ไขให้หรือไม่แก้แล้ว ไม่ใช่ตอบกลับมาเหมือนเดิมทุกครั้งว่ารับเรื่อง ส่งเรื่องให้แล้ว แต่ไม่มีการเข้ามาแก้ปัญหาสักที ส่งถามติดตามไปหลายรอบก็ไม่มีแจ้งกลับใดๆ ต้องให้เกิดเหตุร้ายอะไรขึ้นก่อนถึงค่อยมาเปิดไฟให้เหรอ มืดแบบนี้คนจะเดินยังไง หาความปลอดภัยได้จากที่ไหน  ช่วยกรุณาติดตามความคืบหน้าด้วยไม่ใช่สักแต่รับเรื่องแล้วเงียบเฉยหายไปแบบนี้
การดำเนินการของเจ้าหน้าที่: สำนักการโยธา กทม. ได้ดำเนินการตรวจสอบแก้ไขไฟฟ้าส่องสว่าง บริเวณร้องเรียนดังกล่าว เสร็จสิ้นเรียบร้อยแล้ว ตามรูปที่แนบมา
ความเห็นของผู้แจ้ง: ตอนนี้ทางเท้ากลับมามืดสนิทอีกแล้ว ไม่ทราบว่าเกิดอะไรขึ้น โดนขโมยสายทองแดง/หลอดเสีย/ตัดไฟ หรืออะไร ช่วยตรวจสอบสาเหตุหน่อย เพิ่งจะแก้ปัญหาสำเร็จผ่านมาไม่กี่เดือนเอง กลับไปเป็นเหมือนเดิมอีกแล้ว รบกวนติดตามเรื่องและแก้ไขปัญหานี้อีกครั้งด้วย จักขอบคุณยิ่ง
พื้นที่: แขวงจอมพล เขตจตุจักร กรุงเทพมหานคร